
TRUMPAS PAGRINDIMAS
Įžanga
Net jei darbas siekiant suderinti saugių kilmės šalių sąrašus gali būti laikomas teigiamu žingsniu kuriant bendrą ES prieglobsčio sistemą, dauguma į Komisijos siūlomą sąrašą įtrauktų šalių negali būti laikomos saugiomis. Tokiam vertinimui prieštarauja gerai dokumentais pagrįsti vykdomi žmogaus teisių pažeidimai, įskaitant grėsmes saviraiškos laisvei, politines represijas, smurtą dėl lyties ir pažeidžiamų grupių persekiojimą.
Iš dalies pakeistas Komisijos pasiūlymas gali pakenkti prieglobsčio prašytojų teisei į veiksmingą teisių gynybos priemonę, užtikrinamai pagal Pagrindinių teisių chartijos 47 straipsnį, ir yra tam tikra ES įsipareigojimų tarptautinės apsaugos srityje perdavimo išorės subjektams forma. Iš tiesų, pasiūlymu atsakomybė perkeliama trečiosioms šalims, kartu silpninant galimybes naudotis teisingomis ir veiksmingomis prieglobsčio procedūromis ES. 
Esminių procedūrinių garantijų trūkumas
Sąvoka „saugi kilmės šalis“ grindžiama nuginčijama saugumo prezumpcija, todėl įrodinėjimo pareiga perkeliama prašytojui ir yra pagrindas taikyti pagreitintas ir pasienio procedūras. Toks požiūris kenkia teisiniam tikrumui, nes juo:
a)	pažeidžiamas individualizuoto prieglobsčio vertinimo principas, kuris yra pabėgėlių teisės kertinis akmuo, pagal kurį kiekvienas prašytojas turi teisę į nuopelnais grindžiamą vertinimą;
b)	leidžiama sutrumpinti terminus, apriboti prieigą prie informacijos bei teisinės pagalbos ir daryti prielaidą, kad prašymai tikriausiai yra nepagrįsti, taip apribojant prieglobsčio prašytojų galimybes pateikti savo argumentus;
c)	kartu panaikinant Prieglobsčio procedūros reglamente[footnoteRef:1] numatytą skundų dėl neigiamų sprendimų automatinį stabdomąjį poveikį, kyla pavojus, kad prieglobsčio prašytojai bus deportuoti po paspartintos procedūros pilnai neužbaigus teismo proceso.  [1:  Reglamentas 2024/1348, kuriuo Sąjungoje nustatoma bendra tarptautinės apsaugos procedūra ir panaikinama Direktyva 2013/32/ES] 

Komisija net nepaskelbė visų kriterijų ir šaltinių, naudojamų priskiriant šalis prie saugių trečiųjų šalių. Dėl šio skaidrumo trūkumo labai pažeidžiama teisė į veiksmingą teisių gynimo priemonę ir neužtikrinamos būtinos procedūrinės garantijos, nes dėl to sumažėja ir prašytojų galimybė ginčyti sprendimus, ir teisminių institucijų galimybė juos peržiūrėti. 
Europos Sąjungos Teisingumo Teismas (ESTT) neseniai priimtame 2025 m. rugpjūčio 1 d. sprendime (byla C-758/24) priminė, kad įtraukimas į sąrašą turi būti grindžiamas patikimais, naujausiais, skaidriais ir prieinamais šaltiniais. Tačiau Komisija savo šaltinių nepaskelbė. EP nariams buvo suteikta galimybė susipažinti su atitinkamais EUAA dokumentais dėl nustatytų saugių kilmės šalių, kurie Komisijai buvo pateikti atsižvelgiant į šį pasiūlymą, remiantis konsultacijomis dėl būtinybės žinoti. Komisija Europos Parlamentui aiškiai nenurodė ir neatskleidė jokių kitų šaltinių, jie taip pat nebuvo paviešinti.
20 proc. pripažinimo lygio visoje ES kriterijai
Rėmimasis 20 proc. pripažinimo lygiu ES lygmeniu kaip riba, kurią pasiekus šalis pripažįstama saugia, yra nepagrįstas, nes: 
a)	vieno iš penkių prašymų patenkinimo rodiklis toli gražu nėra nereikšmingas ir rodo, kad svarbioms prašytojų grupėms iš tiesų reikalinga apsauga;
b)	prašymų patenkinimo rodikliai valstybių narių lygmeniu gali labai skirtis;
c)	net jei bendras prieglobsčio suteikimo prašytojams lygis yra žemas, pažeidžiamoms kategorijoms, pvz., moterims, LGBTIQ asmenims ir etninėms bei religinėms mažumoms, gali kilti didesnė persekiojimo ir didelės žalos rizika;
d)	tam tikri šalies regionai gali būti nesaugūs, nepaisant bendros saugumo prielaidos.
Dėl šių priežasčių 20 proc. prašymų patenkinimo rodiklio ir „saugumo“ sąvokos koreliacija negali būti patikimas pagrindas įtraukti šalį į sąrašą.
Šalys kandidatės
Šalies kandidatės statuso nepakanka, kad būtų galima nustatyti, ar šalis yra saugi. Kopenhagos kriterijai yra stojimo į ES kriterijai, o ne išsamus žmogaus teisių įvertinimas tuo metu, kai suteikiamas šalies kandidatės statusas.
Be to, Komisija į sąlygas turėtų įtraukti riziką, pavyzdžiui, sisteminę mažumų diskriminaciją, demokratijos regresą arba ginkluotų konfliktų protrūkius, kurie gali įvykti stojimo proceso metu. 
Potenciali šalis kandidatė tapti ES nare
Šalims kandidatėms taikoma metodika turėtų būti taikoma ir potencialioms kandidatėms.
Kitos kilmės šalys
Remiantis EUAA ir kitų atitinkamų organizacijų pateikta informacija, nėra pakankamo pagrindo Bangladešą, Kolumbiją, Egiptą, Indiją, Maroką ir Tunisą priskirti prie saugių kilmės šalių.



PAKEITIMAI
[bookmark: IntroA]Užsienio reikalų komitetas teikia atsakingam Piliečių laisvių, teisingumo ir vidaus reikalų komitetui toliau išdėstytą tekstą:
<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>2 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2a)	trečiosios šalies priskyrimas prie saugių kilmės šalių turi atitikti Reglamento (ES) 2024/1348 61 straipsnyje nustatytas sąlygas;


</Amend>

<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>3 konstatuojamoji dalis</Article>
	

	Komisijos siūlomas tekstas
	Pakeitimas

	(3)	tai, kad trečioji šalis Sąjungos arba nacionaliniu lygmeniu laikoma saugia kilmės šalimi, negali būti absoliuti tos šalies piliečių saugumo garantija ir todėl nepanaikina būtinybės atskirai nagrinėti tarptautinės apsaugos prašymą. Valstybės narės saugios kilmės šalies koncepciją gali taikyti tik tuo atveju, jei atliekant individualų vertinimą prašytojas negali pateikti elementų, kurie pagrįstų, kodėl saugios kilmės šalies koncepcija jam netaikytina, ir jeigu prašytojas turi tos šalies pilietybę arba jis yra asmuo be pilietybės ir anksčiau nuolat gyveno toje šalyje. Šios koncepcijos taikymas atliekant individualų vertinimą nedaro poveikio tam, kad tam tikrų kategorijų prašytojai nurodytose trečiosiose šalyse gali atsidurti ypatingoje padėtyje ir todėl gali pagrįstai baimintis būti persekiojami arba jiems gali grėsti realus pavojus patirti didelę žalą;
	(3)	tai, kad trečioji šalis Sąjungos arba nacionaliniu lygmeniu laikoma saugia kilmės šalimi, negali būti absoliuti tos šalies piliečių saugumo garantija ir todėl nepanaikina būtinybės atskirai nagrinėti tarptautinės apsaugos prašymą. Valstybės narės saugios kilmės šalies koncepciją gali taikyti tik tuo atveju, jei atliekant individualų vertinimą pagal Reglamento (ES) 2024/1348 II skyriuje nustatytas garantijas prašytojas negali pateikti elementų, kurie pagrįstų, kodėl saugios kilmės šalies koncepcija jam netaikytina, ir jeigu prašytojas turi tos šalies pilietybę arba jis yra asmuo be pilietybės ir anksčiau nuolat gyveno toje šalyje. Šios koncepcijos taikymas atliekant individualų vertinimą nedaro poveikio tam, kad tam tikrų kategorijų prašytojai, pavyzdžiui, LGBTIQ asmenys, smurto dėl lyties aukos, žmogaus teisių gynėjai, religinės ir etninės mažumos, politiniai aktyvistai, asmenys be pilietybės ir žurnalistai, nurodytose trečiosiose šalyse gali atsidurti ypatingoje padėtyje ir todėl gali pagrįstai baimintis būti persekiojami arba jiems gali grėsti realus pavojus patirti didelę žalą.


</Amend>

<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>5 konstatuojamoji dalis</Article>
	

	Komisijos siūlomas tekstas
	Pakeitimas

	(5)	padėties kitose trečiosiose šalyse vertinimas grindžiamas įvairiais tinkamais ir turimais informacijos šaltiniais, įskaitant informaciją iš valstybių narių, Europos Sąjungos prieglobsčio agentūros (toliau – Prieglobsčio agentūra), Europos išorės veiksmų tarnybos, Jungtinių Tautų vyriausiojo pabėgėlių reikalų komisaro ir kitų atitinkamų tarptautinių organizacijų. Atliekant vertinimą taip pat atsižvelgiama į Europos Parlamento ir Tarybos reglamento (ES) 2021/23034 11 straipsnyje nurodytą bendrą informacijos apie kilmės šalį analizę, jei ji yra, pagal Reglamentą (ES) 2024/1348;
	(5)	padėties kitose trečiosiose šalyse vertinimas grindžiamas įvairiais tinkamais ir turimais informacijos šaltiniais, įskaitant informaciją iš valstybių narių, Europos Sąjungos prieglobsčio agentūros (toliau – Prieglobsčio agentūra), Europos išorės veiksmų tarnybos, Jungtinių Tautų vyriausiojo pabėgėlių reikalų komisaro ir kitų atitinkamų tarptautinių organizacijų, be kita ko, iš nepriklausomų nevyriausybinių žmogaus teisių organizacijų. Atliekant vertinimą taip pat atsižvelgiama į Europos Parlamento ir Tarybos reglamento (ES) 2021/23034 11 straipsnyje nurodytą bendrą informacijos apie kilmės šalį analizę, jei ji yra, pagal Reglamentą (ES) 2024/1348. Šaltiniai turėtų būti prieinami, skaidrūs, patikimi ir atnaujinti, be kita ko, siekiant užtikrinti teisę į veiksmingą teisinę gynybą ir tinkamas procedūrines apsaugos priemones;

	__________________
	__________________

	4 2021 m. gruodžio 15 d. Europos Parlamento ir Tarybos reglamentas (ES) 2021/2303 dėl Europos Sąjungos prieglobsčio agentūros, kuriuo panaikinamas Reglamentas (ES) Nr. 439/2010, (OL L 468, 2021 12 30, p. 1, ELI: http://data.europa.eu/eli/reg/2021/2303/oj).
	4 2021 m. gruodžio 15 d. Europos Parlamento ir Tarybos reglamentas (ES) 2021/2303 dėl Europos Sąjungos prieglobsčio agentūros, kuriuo panaikinamas Reglamentas (ES) Nr. 439/2010, (OL L 468, 2021 12 30, p. 1, ELI: http://data.europa.eu/eli/reg/2021/2303/oj).


</Amend>

<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>6 konstatuojamoji dalis</Article>
	

	Komisijos siūlomas tekstas
	Pakeitimas

	(6)	ES šalims kandidatėms šis statusas suteiktas Europos Vadovų Tarybos vieningu sprendimu, priimtu remiantis Europos Komisijos rekomendacija. Visų pirma kalbant apie politinius narystės ES kriterijus, nustatyta, kad ES šalys kandidatės padarė pažangą siekdamos demokratiją, teisinę valstybę, žmogaus teises ir pagarbą mažumoms bei jų apsaugą užtikrinančių institucijų stabilumo. Todėl galima daryti išvadą, kad tos trečiosios šalys, kurioms suteiktas ES šalies kandidatės statusas, turėtų būti priskirtos prie saugių kilmės šalių, išskyrus atvejus, kai susiklosto šios aplinkybės: civilio gyvybei ar asmeniui kyla didelė asmeninė grėsmė dėl beatodairiško smurto tarptautinio ar vidaus ginkluoto konflikto šalyje metu; atsižvelgiant į šalies veiksmus, buvo priimtos ribojamosios priemonės, kaip apibrėžta Sutarties dėl Europos Sąjungos veikimo penktos dalies IV antraštinėje dalyje, arba kai tos šalies prašytojų prašymų patenkinimo visos ES mastu rodiklis yra didesnis nei 20 proc.;
	(6)	ES šalims kandidatėms šis statusas suteiktas Europos Vadovų Tarybos vieningu sprendimu, priimtu remiantis Europos Komisijos rekomendacija. Visų pirma kalbant apie politinius narystės ES kriterijus, nustatyta, kad ES šalys kandidatės, kai joms buvo suteiktas jų statusas, padarė pažangą siekdamos demokratiją, teisinę valstybę, žmogaus teises ir pagarbą mažumoms bei jų apsaugą užtikrinančių institucijų stabilumo. Galima daryti išvadą, kad trečiosios šalys, kurioms suteiktas ES šalies kandidatės statusas, gali būti laikomos saugiomis kilmės šalimis, kaip tai suprantama Reglamente (ES) 2024/1348, ir Sąjungos lygmeniu gali būti atitinkamai priskirtos prie saugių kilmės šalių. Tačiau stojimas į ES nėra linijinis procesas. Šalių kandidačių demokratijos, teisinės valstybės ir žmogaus teisių padėtis gali pablogėti, taip pat gali būti labai vėluojama vykdyti stojimo į ES derybas arba jos gali būti de facto įšaldytos. Todėl trečiosios šalys, kurioms suteiktas ES šalies kandidatės statusas, neturėtų būti priskiriamos prie saugių kilmės šalių, jei vykdant tęstinę konkrečios šalies peržiūrą paaiškėja, kad nebetenkinamos 61 straipsnyje nustatytos sąlygos arba kad susiklostė šios aplinkybės: civilio gyvybei ar asmeniui kyla didelė asmeninė grėsmė dėl beatodairiško smurto tarptautinio ar vidaus ginkluoto konflikto šalyje metu arba dėl didelio demokratijos, teisinės valstybės ir pagrindinių teisių bei laisvių padėties pablogėjimo, įskaitant atvejus, kai stojimo į ES derybos buvo sustabdytos arba įšaldytos; atsižvelgiant į šalies veiksmus, buvo priimtos ribojamosios priemonės, kaip apibrėžta Sutarties dėl Europos Sąjungos veikimo penktos dalies IV antraštinėje dalyje,


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>17 konstatuojamoji dalis</Article>
	

	Komisijos siūlomas tekstas
	Pakeitimas

	(17)	tų šalių priskyrimas Sąjungos lygmeniu prie saugių kilmės šalių nedaro poveikio Reglamente (ES) 2024/1348 nustatytai taisyklei, pagal kurią valstybės narės gali taikyti saugios kilmės šalies koncepciją tik tuo atveju, jei atliekant individualų vertinimą prašytojai negali pateikti elementų, pagrindžiančių, kodėl saugios kilmės šalies koncepcija jiems netaikytina. Atsižvelgiant į tai, ypatingas dėmesys turėtų būti skiriamas prašytojams, kurių padėtis tose šalyse yra ypatinga, pavyzdžiui, LGBTIQ asmenims, smurto dėl lyties aukoms, žmogaus teisių gynėjams, religinėms mažumoms ir žurnalistams;
	(17)	tų šalių priskyrimas Sąjungos lygmeniu prie saugių kilmės šalių nedaro poveikio Reglamente (ES) 2024/1348 nustatytai taisyklei, pagal kurią valstybės narės gali taikyti saugios kilmės šalies koncepciją tik tuo atveju, jei atliekant individualų vertinimą prašytojai negali pateikti elementų, pagrindžiančių, kodėl saugios kilmės šalies koncepcija jiems netaikytina. Atsižvelgiant į tai, ypatingas dėmesys turėtų būti skiriamas prašytojams, kurių padėtis tose šalyse yra ypatinga, pavyzdžiui, LGBTIQ asmenims, smurto dėl lyties aukoms, žmogaus teisių gynėjams, religinėms ir etninėms mažumoms, politiniams aktyvistams, asmenims be pilietybės ir žurnalistams;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>17 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(17a)	reikėtų pabrėžti Migracijos ir prieglobsčio pakto svarbą, nes juo užtikrinamas visapusiškas požiūris į migracijos ir prieglobsčio valdymą, kartu laikantis solidarumo ir teisingo atsakomybės už žmogaus teisių laikymąsi ir humaniškos apsaugos suteikimą tiems, kuriems jos tikrai reikia, pasidalijimo tarp valstybių narių principo. Todėl itin svarbu skubiai taikyti Migracijos ir prieglobsčio pakto dalis, kurias jau galima taikyti;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>17 b konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(17b)	reikia apibrėžti, kad pasienio procedūros tikslas – sumažinti sistemai tenkančią prieglobsčio prašymo procedūrų nagrinėjimo naštą. Tikslas yra suteikti geresnę ir greitesnę apsaugą asmenims, turintiems teisę į tarptautinę apsaugą, anksti identifikuojant juos sistemoje;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>23 konstatuojamoji dalis</Article>
	

	Komisijos siūlomas tekstas
	Pakeitimas

	(23)	šiuo reglamentu paisoma pagrindinių teisių ir laikomasi principų, visų pirma pripažintų ES pagrindinių teisių chartijoje;
	(23)	šis reglamentas turi būti taikomas visapusiškai laikantis pagrindinių teisių, įtvirtintų ES pagrindinių teisių chartijoje, ypač jos 18, 19 ir 47 straipsniuose;


</Amend>

<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto įžanginė dalis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalis</Article2>
	

	Komisijos siūlomas tekstas
	Pakeitimas

	(1)	62 straipsnio 1 dalis iš dalies keičiama taip:
	(1)	62 straipsnis iš dalies keičiamas taip:


</Amend>

<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto a papunkčio įžanginė dalis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalis</Article2>
	

	Komisijos siūlomas tekstas
	Pakeitimas

	a)	1 dalis pakeičiama taip:
	a)	įterpiama ši 1a dalis:


</Amend>

<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto a papunktis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalies įžanginė dalis</Article2>
	

	Komisijos siūlomas tekstas
	Pakeitimas

	1.	Šalys, kurioms suteiktas į Sąjungą įstoti siekiančių šalių kandidačių statusas, Sąjungos lygmeniu priskiriamos prie saugių kilmės šalių, išskyrus atvejus, kai susiklosto viena ar kelios iš šių aplinkybių:
	1a.	Pagal 1 dalį ir nedarant poveikio 4 daliai, šalys, kurioms suteiktas į Sąjungą įstoti siekiančių šalių kandidačių statusas, Sąjungos lygmeniu priskiriamos prie saugių kilmės šalių, išskyrus atvejus, kai, remiantis konkrečios šalies peržiūra, susiklostė viena ar kelios iš šių aplinkybių:


</Amend>

<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto a papunktis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalies a punktas</Article2>
	

	Komisijos siūlomas tekstas
	Pakeitimas

	a)	civilio gyvybei ar asmeniui kyla didelė asmeninė grėsmė dėl beatodairiško smurto tarptautinio ar vidaus ginkluoto konflikto šalyje metu;
	a)	civilio gyvybei ar asmeniui kyla didelė asmeninė grėsmė dėl beatodairiško smurto tarptautinio ar vidaus ginkluoto konflikto šalyje metu arba dėl didelio demokratijos, teisinės valstybės ir pagrindinių teisių bei laisvių padėties pablogėjimo, įskaitant atvejus, kai stojimo į ES derybos buvo sustabdytos arba įšaldytos;


</Amend>

<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto a papunktis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalies c punktas</Article2>
	

	Komisijos siūlomas tekstas
	Pakeitimas

	c)	sprendžiančiosios institucijos sprendimų suteikti tarptautinę apsaugą prašytojams iš šalies (jos piliečiams arba buvusiems nuolatiniams gyventojams asmenų be pilietybės atveju) dalis, remiantis Sąjungos vidurkiu, nustatytu pagal naujausius turimus Eurostato metinius duomenis, yra didesnė nei 20 proc.“;
	Išbraukta.


</Amend>

<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto b papunkčio įžanginė dalis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1a dalis</Article2>
	

	Komisijos siūlomas tekstas
	Pakeitimas

	b)	įterpiama ši 1a dalis:
	b)	įterpiama ši 1b dalis:


</Amend>

<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto b papunktis</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1a dalis</Article2>
	

	Komisijos siūlomas tekstas
	Pakeitimas

	1a.	II priede išvardytos trečiosios šalys Sąjungos lygmeniu priskiriamos prie saugių kilmės šalių.“;
	1b.	Pagal 1 dalį ir nedarant poveikio 4 daliai, II priede išvardytos trečiosios šalys Sąjungos lygmeniu priskiriamos prie saugių kilmės šalių.“;


</Amend>

<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto b a papunktis (naujas)</Article>
<DocAmend2>Reglamentas (ES) 2024/1348</DocAmend2>
<Article2>62 straipsnio 1 dalis</Article2>
	

	Dabartinis tekstas
	Pakeitimas

	
	ba)	62 straipsnio 2 dalis pakeičiama taip:

	2.	Komisija, padedama Prieglobsčio agentūros ir remdamasi 61 straipsnio 3 dalyje nurodytais kitais informacijos šaltiniais, peržiūri padėtį trečiosiose šalyse, kurios yra priskirtos prie saugių kilmės šalių.
	2.	Komisija, padedama Prieglobsčio agentūros ir remdamasi kitais 61 straipsnio 3 dalyje nurodytais informacijos šaltiniais, nuolat peržiūri, ar 61 straipsnyje nustatytos sąlygos ir bet kuri iš a arba b punkte nurodytų aplinkybių būdingos trečiajai šaliai, kuri jau laikoma saugia kilmės šalimi.


</Amend></RepeatBlock-Amend>
[bookmark: ProcPageAD]

PRIEDAS. GAUTOS INFORMACIJOS DEKLARACIJA
<FootprintIntro>Pagal Darbo tvarkos taisyklių I priedo 8 straipsnį nuomonės referentas pareiškia, kad į savo nuomonę įtraukė su dokumento dalyku susijusią informaciją, kurią, rengdamas nuomonę, gavo iš toliau nurodytų interesų grupių atstovų, kuriems taikomas Tarpinstitucinis susitarimas dėl privalomo skaidrumo registro[footnoteRef:2], arba trečiųjų šalių valdžios institucijų, įskaitant jų diplomatines atstovybes ir ambasadas, atstovų:</FootprintIntro> [2:  2021 m. gegužės 20 d. Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl privalomo skaidrumo registro (OL L 207, 2021 6 11, p. 1, ELI: http://data.europa.eu/eli/agree_interinstit/2021/611/oj).] 

	1. Interesų grupių atstovai, kuriems taikomas Tarpinstitucinis susitarimas dėl privalomo skaidrumo registro

	European Council on Refugees and Exiles (ECRE)


	2. Trečiųjų šalių valdžios institucijų, įskaitant jų diplomatines atstovybes ir ambasadas, atstovai

	


Šį sąrašą parengė ir visą atsakomybę už jį prisiima nuomonės referentas.
Jeigu sąraše esančių fizinių asmenų tapatybę galima nustatyti pagal jų vardą ir pavardę, jų pareigas arba pagal abu požymius, nuomonės referentas pareiškia, kad jis atitinkamiems fiziniams asmenims pateikė Europos Parlamento pranešimą dėl duomenų apsaugos Nr. 484 (https://www.europarl.europa.eu/data-protect/index.do), kuriame išdėstytos jų asmens duomenų tvarkymui taikomos sąlygos ir su tuo tvarkymu susijusios teisės.

